	
	
	

	
	



	
	
	

	
	



1. ------IND- 2018 0477 FIN HU- ------ 20181005 --- --- PROJET


Kormányrendelet
a járművek közúti használatáról szóló rendelet módosításáról
A kormány határozata
hatályon kívül helyezi a járművek közúti használatáról szóló rendelet (1257/1992) 21. §-ának (2) bekezdését, amely a 47/2017 rendelet szerint lépett hatályba
módosítja a rendelet 2., 13., 17., 19 a., 19 b., 20., 23., 23 a., 24., 26., 27., 32., 33., 36., 45., 51 b. és 52. §-át,
amint a 2. § a 407/2013 és 570/2017 rendeletben, a 13. § az 1243/2002 rendeletben, a 17. § részlegesen a 303/1996, 1227/2011 és 407/2013 rendeletben, a 19 a., 27., 32. és 52. § a 407/2013 rendeletben, a 19. b. § az 1243/2002 rendeletben, a 20. § a 407/2013 és 123/2017 rendeletben, a 23. § a 47/2017 rendeletben, a 23 a. § az 1062/2013 rendeletben, a 24. § a 407/2013, 240/2017 és 206/2018 rendeletben, a 26. § az 1227/2011 rendeletben, a 33. § a 487/2009 rendeletben, a 36. § részlegesen az 531/1993 rendeletben, a 45. § az 1612/2015 rendeletben és az 51 b. § az 570/2017 rendeletben szerepel,
felváltja a 670/1997 rendeletben hatályon kívül helyezett 22. §-t egy új 22. §-sal, valamint kiegészíti egy új (2) bekezdéssel a 32 a. §-t, amint a 407/2013 rendeletben szerepel, és egy új 32 b. §-sal a rendeletet, a következők szerint:

2. §
Fogalommeghatározások
A járműtörvény rendelkezései és az azok alapján elfogadott szabályozások a járművek és járműkategóriák, valamint a járművek méretének és tömegének meghatározására vonatkoznak. Ezen túlmenően a járművek méretének és tömegének meghatározását a 661/2009/EK európai parlamenti és tanácsi rendeletnek a gépjárművek és azok pótkocsijainak tömegével és méreteivel kapcsolatos típusjóváhagyási előírások tekintetében történő végrehajtásáról és a 2007/46/EK európai parlamenti és tanácsi irányelv módosításáról szóló 1230/2012/EU bizottsági rendelet is szabályozza.
E rendelet alkalmazásában:
1) csatlakoztatott tömeg: a vontatmány csatlakoztatott állapotban megengedett valós tömege, kivéve a vontató jármű nyeregkapcsolóját vagy vonórúdkapcsolót terhelő tömeget félpótkocsi, traktor pótkocsi vagy középtengelyes pótkocsi esetén;
2) oszthatatlan rakomány: olyan rakomány, amely közúti fuvarozás céljából, aránytalanul nagy költségráfordítás vagy sérülés kockázata nélkül nem osztható két vagy több részre, és amely tömege vagy méretei miatt nem fuvarozható járművön vagy járműszerelvényen a közúti tömegekre vagy méretekre általában megengedett határértékek túllépése nélkül; oszthatatlan rakomány továbbá a tengeri szállításra szánt, üresen vagy az indulási helyen megrakodva exportált vagy importált, több mint 2,80 méter magas vagy több mint 12,30 méter hosszú konténer; amennyiben e konténer szállítása a 4,40 méteres magasság vagy – ennek megfelelően – a 23,00 méteres hosszúság, illetve az utat terhelő tömegre általában megengedett határérték túllépését teszi szükségessé egy csuklós járműnél, a konténer csak akkor minősül oszthatatlan tételnek, ha egy oszthatatlan tétel csomagolása, vagy ha szállítása üresen történik;
3) Minisztérium: a Közlekedési és Hírközlési Minisztérium;
4) munkafelszerelés: olyan kapcsolható berendezés, amely járműhöz csatlakoztatható, amely közúti szállítás közben egyáltalán nem éri a talajt, és amely közúti szállítás közben nem képes a járműhöz viszonyított függőleges tengelye körül forogni;
5) tömegekről és méretekről szóló irányelv: a legutóbb az (EU) 2015/719 európai parlamenti és tanácsi irányelvvel módosított, a Közösségen belül közlekedő egyes közúti járművek nemzeti és a nemzetközi forgalomban megengedett legnagyobb méreteinek, valamint a nemzetközi forgalomban megengedett legnagyobb össztömegének megállapításáról szóló 96/53/EK tanácsi irányelv;
6) alternatív üzemanyagok: a tömegekről és méretekről szóló irányelv 2. cikkében említett alternatív üzemanyagok;
7) kormányzott tengely: az a tengely, amelyre szerelt kerekek a jármű hosszirányú tengelyéhez képest közvetlenül vagy közvetve elforgathatók a jármű mozgási irányának meghatározása érdekében;
8) önbeálló tengely: az a tengely, amely esetében a kerekek kormányzási szöge csak akkor változik, ha a kerekek és az útfelület közötti erők ezt előidézik; ugyanakkor az a tengely, melynek kormányzási szöge a tengelyfelfüggesztés rugalmassága miatt kis mértékben megváltozik, nem tekinthető önbeálló tengelynek.

13. §
Önbeálló tengely
Ha egy jármű vagy pótkocsi, amelynek esetében nem írtak elő vagy állapítottak meg a vezérlőberendezésre vonatkozó műszaki követelményeket, egy vezetőülésből kezelhető berendezéssel vagy a kormányszerkezetet közvetlenül reteszelő automatikus berendezéssel felszerelt önbeálló tengellyel rendelkezik, a tengelyt 40 km/h-nál nagyobb sebességgel történő haladásnál rögzített állapotban kell tartani.
Ha a jármű összes tengelye kormányzott tengely, a jármű menethelyzete normál forgalom esetén legyen párhuzamos az úttesttel.

17. §
Csúszásgátló eszközök használata járművek és a hozzájuk csatlakoztatott vontatmányok gumiabroncsain
A jármű és a hozzákapcsolt vontatmány gumiabroncsai felszerelhetőek szögekkel, hólánccal vagy egyéb egyenértékű csúszásgátló eszközökkel, amelyek nem károsítják számottevően az út felületét. Szöges gumiabroncsok november 1-jétől március 31-ig vagy a húsvéthétfő utáni első hétfőig használhatóak, amelyik később következik be. Ezen időszakon kívül csak a sürgősségi járművek, a védelmi erőket szolgáló terepjárók és pótkocsik, az útkarbantartó járművek és pótkocsik és a szállítójárművek használhatnak szöges gumiabroncsot. Szöges gumiabroncsok használata a fenti időszakon kívül a járművek vagy vontatmányok kereskedelmével, javításával és műszaki szemléjével összefüggő ideiglenes szállítások időtartamára, illetve az ezt igénylő időjárási vagy útviszonyok esetén minden járművön és vontatmányon lehetséges.
A 0,75 tonna feletti, de 3,5 tonna alatti össztömegű pótkocsik (O2 kategória) esetén szöges gumiabroncsot kell használni, ha vontatójárművön szöges gumiabroncsok vannak.
Ha személygépkocsi, könnyű haszongépjármű (M1 és N1 kategória) vagy 3,5 tonna alatti össztömegű pótkocsi (O1 és O2 kategória) esetén van szükség a használatára, a szöges gumiabroncsot valamennyi kerékre fel kell szerelni , kivéve az ikerkerekek mindkét tagját. A jármű különböző gumiabroncsaiban lévő szögek száma legfeljebb 25 %-kal térhet el a legtöbb szöget tartalmazó gumiabroncsban lévő szögek számától.
E rész rendelkezései nem vonatkoznak a pótkerékre, ha azt egy gumiabroncs meghibásodása miatt kell használni a járművön vagy a hozzákapcsolt vontatmányon. A járművet ilyenkor különös elővigyázattal kell vezetni.
Egy személygépkocsi vagy kisteherautó használt szöges gumiabroncsán a szögek kinyúlása legfeljebb 2,0 mm lehet. Egy teherautó használt szöges gumiabroncsán a szögek kinyúlása legfeljebb 2,5 mm lehet.
A Finn Közlekedésbiztonsági Ügynökség egyedi alapon adhat a járműveknek mentességet a szöges gumiabroncsok engedélyezett használati időszakára vonatkozó (1) bekezdés rendelkezése alól.
Ha a hajtótengelyt vagy a hajtótengelyeket terhelő teljes tömeg kisebb, mint egy 44 tonnát meghaladó tömegű vagy 18,75 métert meghaladó hosszúságú járműszerelvény össztömegének 18 %-a, a vontatójárművet a 16. § (2) bekezdésében említett időszak során olyan eszközzel kell felszerelni, amely csúszós útfelületeken történő elinduláskor javíthatja a jármű tapadását. Az egyetlen hajtótengelyen lévő differenciálmű működését befolyásoló szerkezet nem tekinthető ilyen eszköznek.
Ha egy 28 métert meghaladó hosszúságú járműszerelvény hajtótengelyeit terhelő teljes tömeg kisebb, mint a járműszerelvény tömegének 25 %-a, akkor a 16. § (2) bekezdésében említett időszak során és a csúszós útfelületen lévő járműszerelvény elindulásának javítása céljából a vontatójárművet homokszóróval vagy automata hólánccal kell felszerelni, hogy legalább egy hajtótengelyen vagy a kis sebességnél hajtótengelynek használt tengelyen javuljon a vontatókapacitás.

19 a. §
Jármű vagy járműszerelvény tengelyeit vagy forgóvázait terhelő legnagyobb tömegek
Jármű vagy járműszerelvény közúti közlekedése során a tengelyt vagy forgóvázat terhelő tömeg, illetve a jármű teljes tömege nem haladhatja meg a járműnyilvántartásba bejegyzett értéket. A járműszerelvény teljes tömege nem haladhatja meg a vontatójármű és a vontatmány nyilvántartásba bejegyzett tömegének összegét, sem pedig a járműszerelvény megengedett teljes tömegét, ha az alacsonyabb, mint a fent említett össztömeg.
Csúszós útfelületen való közlekedés során a jármű tengelyét vagy forgóvázát terhelő tömeg tengelyemelő berendezés vagy tengelykönnyítés funkció használatakor ideiglenesen meghaladhatja a közúton megengedett, a tengelyt vagy a forgóvázat terhelő maximális tömeget, ha az a kellő vontatási tapadás elérése érdekében szükséges, és nem károsítja a közutat.
A jármű tengelyét vagy forgóvázát terhelő tömeg tengelyemelő berendezés vagy tengelykönnyítés funkció használatakor ideiglenesen meghaladhatja a közúton megengedett maximális tömeget, ha az a megfelelő fordulékonyság elérése érdekében szükséges. A sebesség nem haladhatja meg a 30 km/h-t. A tengelyt terhelő tömeg nem haladhatja meg a 12 tonnát. A 30 km/h alatti sebességnél végzett tengelyemelés során a járműszerelvénynek nem kell megfelelnie a 32 b. § szerinti stabilitási előírásnak.

19 b. §
A valamely EGT-államban bejegyzett vagy forgalomba helyezett jármű Finnországban történő használata
Az Európai Gazdasági Térség valamely tagállamában (a továbbiakban: EGT-állam) nyilvántartásba vett vagy forgalomba helyezett jármű Finnországban történő használata során e fejezet rendelkezései alkalmazandók.
Ha valamely 1993-ban vagy azt követően forgalomba helyezett jármű általában engedélyezett tömege meghaladja a tömegekről és méretekről szóló irányelvben előírt maximális értékeket:
1) a három- vagy többtengelyes forgóváznak legalább az egyik tengelye legyen kormányzott tengely; kormányzott tengely helyett önbeálló tengely is használható, amely 30 km/h vagy annál nagyobb sebesség mellett a menetiránynak közvetlenül megfelelő helyzetben van rögzítve;
2) a vontatmánynál a forgóváz tengelyei közül legalább egy legyen önbeálló vagy kormányzott tengely, ha a forgóváz legszélső tengelyei közötti távolság kéttengelyes forgóváz esetében meghaladja a 2,4 métert, három- vagy többtengelyes forgóváz esetében pedig a 2,8 métert;
3) a teljes pótkocsi kéttengelyes forgóvázának leghátsó tengelye csak önbeálló tengely lehet, ha a jármű bizonyítottan megfelel a 79. számú ENSZ-EGB-előírásban említett műszaki követelményeknek;
4) az utánfutó-átalakítón keresztül csatlakozó forgóvázas félpótkocsin legalább két nem önbeálló tengely legyen.
A fenti (2) bekezdésben említett jármű három- vagy többtengelyes forgóvázának nem önbeálló tengelyeit terhelő össztömegnek legalább az önbeálló tengelyeket terhelő tömeg 1,6-szorosának kell lennie. E követelmény nem vonatkozik azokra a járművekre, amelyek bizonyítottan megfelelnek a 79. számú ENSZ-EGB előírásban említett műszaki követelményeknek.
A (2) és (3) bekezdésben előírt rendelkezések nem vonatkoznak azokra a járművekre, amelyek legnagyobb megengedett sebessége nem haladja meg a 40 km/h értéket.

20. §
A tengelyeket és a forgóvázakat terhelő tömegek
Egy gépjármű vagy pótkocsi közúton történő vezetése esetén a tengelyre nehezedő tömeg nem haladhatja meg az alábbi értékeket:

	1) nem hajtótengely
	10 t

	2) hajtótengely
	11,5 t



Egy gépjármű közúton történő vezetése esetén a forgóvázat terhelő tömeg nem haladhatja meg az alábbi értékeket:

	1) kéttengelyes forgóváz, amikor a tengelytávolság 1,0 méternél kisebb
	11 t

	2) kéttengelyes forgóváz, amikor a tengelytávolság 1,0 méternél nem kisebb, de 1,3 méternél kisebb
	16 t

	3) kéttengelyes forgóváz, amikor a tengelytávolság 1,3 méternél nem kisebb, de 1,8 méternél kisebb
	18 t

	4) kéttengelyes forgóváz, amikor a tengelytávolság 1,3 méternél nem kisebb, de 1,8 méternél kisebb, az összes hajtótengelyt ikerkerékkel látják el, és az egyes tengelyeket terhelő tömeg nem haladja meg a 9,5 tonnát
	19 t

	5) kéttengelyes forgóváz, amikor a tengelytávolság 1,3 méternél nem kisebb, de 1,8 méternél kisebb, és a hajtótengelyt ikerkerékkel és levegőrugózással vagy a levegőrugózásnak megfelelő rugózással látják el
	20 t

	6) kéttengelyes forgóváz, amikor a tengelytávolság 1,3 méternél nem kisebb, de 1,8 méternél kisebb, és a hajtótengelyt ikerkerékkel és levegőrugózással vagy a levegőrugózásnak megfelelő rugózással látják el, vagy a forgóváz mindkét tengelyét ikerkerékkel látják el, és az egyes tengelyeket terhelő tömeg nem haladja meg a 10,5 tonnát
	24 t

	7) háromtengelyes forgóváz, amikor a tengelytávolság 1,3 méternél kisebb 
	21 t

	8) háromtengelyes forgóváz, amikor a tengelytávolság 1,3 méternél nem kisebb
	24 t

	9) háromtengelyes forgóváz, amikor a tengelytávolság 1,3 méternél nem kisebb, és a forgóváz legalább két tengelyét ikerkerékkel látják el
	27 t



Pótkocsi közúton történő szállítása esetén, a forgóvázat terhelő tömeg nem haladhatja meg a következő értékeket:

	1) kéttengelyes forgóváz, amikor a tengelytávolság 1,0 méternél kisebb
	11 t

	2) kéttengelyes forgóváz, amikor a tengelytávolság 1,0 méternél nem kisebb, de 1,3 méternél kisebb
	16 t

	3) kéttengelyes forgóváz, amikor a tengelytávolság 1,3 méternél nem kisebb, de 1,8 méternél kisebb
	18 t

	4) kéttengelyes forgóváz, amikor a tengelytávolság 1,8 méternél nem kisebb
	20 t

	5) háromtengelyes forgóváz, amikor a szomszédos tengelyek távolsága 1,3 méternél kisebb
	21 t

	6) háromtengelyes forgóváz, amikor a szomszédos tengelyek távolsága 1,3 méternél nem kisebb
	24 t

	7) legalább négytengelyes forgóváz, amikor a legszélső tengelyek távolsága 2,6 méternél nem kisebb
	24 t

	8) legalább négytengelyes forgóváz, amikor a szomszédos tengelyek távolsága 1,3 méternél nem kisebb
	27 t

	9) legalább négytengelyes forgóváz, amikor a szomszédos tengelyek távolsága 1,3 méternél nem kisebb és a legszélső tengelyek távolsága 4,7 méternél nem kisebb
	30 t

	10) legalább öttengelyes forgóváz, amikor a szomszédos tengelyek távolsága 1,3 méternél nem kisebb és a legszélső tengelyek távolsága 6,7 méternél nem kisebb
	36 t



A három- vagy többtengelyes forgóváz szomszédos tengelyeit terhelő tömeg nem haladhatja meg a (2) vagy (3) bekezdésben a megfelelő tengelyszámra vonatkozóan meghatározott legnagyobb engedélyezett tömeget. A forgóváz tengelyeit terhelő tömeg nem haladhatja meg az (1) bekezdésben előírt legnagyobb megengedett tömeget.

22. §
Pótkocsi tömege
A teljes pótkocsi tömege nem haladhatja meg azt az értéket, amelyet úgy kapunk, hogy 20 tonnához hozzáadunk 350 kg-ot minden olyan 0,10 méteres hossz esetén, amellyel a pótkocsi legszélső tengelyei közötti távolság meghaladja az 1,80 m-t.

23. §
Jármű és pótkocsi alkotta járműszerelvény tömege
A közúton közlekedő járműszerelvény tömege nem haladhatja meg a következő értékeket:

1) gépjárműből és középtengelyes pótkocsiból álló szerelvény 	50 t

2)	gépjárműből és félpótkocsiból álló szerelvény, gépjárműből és teljes pótkocsiból álló szerelvény, vagy gépjárműből és több pótkocsiból álló szerelvény:

négy tengellyel	36 t

öt tengellyel 	44 t

hat tengellyel 	53 t

hét tengellyel 	60 t

nyolc tengellyel 	64 t

nyolc tengellyel, ha a pótkocsi tömegének vagy a pótkocsik össztömegének legalább 65 %-a terheli az ikerkerekekkel felszerelt tengelyeket 	68 t

kilenc tengellyel 	69 t

legalább kilenc tengellyel, ha a pótkocsi tömegének vagy a pótkocsik össztömegének legalább 65 %-a terheli az ikerkerekekkel felszerelt tengelyeket	76 t

10 tengellyel 74 t

legalább 11 tengellyel	76 t

Az (1) bekezdésben meghatározott tengelyszám kiszámításakor nem kell figyelembe venni a hat- vagy többtengelyes járműszerelvények azon tengelyét, amelyet legfeljebb öt tonna tömeg terhel.
A vontatójármű leghátsó forgóvázát és a pótkocsi elülső forgóvázát terhelő tömegek összege nem haladhatja meg azt az értéket, amelyet úgy kapunk, hogy 20 tonnához hozzáadunk 350 kg-ot minden olyan 0,10 méteres hossz esetén, amellyel a forgóvázak legszélső tengelyei közötti távolság meghaladja az 1,80 métert.
A 44 tonnát meghaladó tömegű járműszerelvény tömege nem haladhatja meg azt az értéket, amelyet úgy kapunk, hogy 20 tonnához hozzáadunk 320 kg-ot minden olyan 0,10 méteres hossz esetén, amellyel a jármű vagy a szerelvény legszélső tengelyei közötti távolság meghaladja az 1,80 métert. Az előző mondat érvényes arra a járműszerelvényre is, amely az (1) bekezdés (b) pontjában említett szerelvény részét képező járműből és félpótkocsiból áll, ha a tömege meghaladja a 44 tonnát.
40 tonnát meghaladó tömegű járműszerelvény esetén a jármű leghátsó tengelye és a 10 tonnát meghaladó tömegű pótkocsi elülső tengelye közötti távolságnak legalább 3,00 méternek kell lennie.
A járműszerelvény tömege legalább 15 %-ának az egy jármű és egy vagy több pótkocsi alkotta szerelvény hajtótengelyeit, a járműszerelvény tömege legalább 9 %-ának pedig a vontatójármű kormányzott tengelyét kell terhelnie. Ha a járműszerelvény tömege meghaladja a 68 tonnát, a járműszerelvény tömege legalább 20 %-ának a hajtótengelyeket kell terhelnie.
A 44 tonnát meghaladó tömegű járműszerelvény motorteljesítményének legalább 5 kilowattnak kell lennie a járműszerelvény tonnánkénti tömegére vetítve.
A szerelvény tömege meghaladhatja az (1) bekezdésben előírt legnagyobb megengedett tömeget, ha teljesülnek a 21. § (6) bekezdésében előírt feltételek, amennyiben az említett bekezdés szerinti alternatív üzemanyagokat használó gépjármű része a szerelvénynek.

23 a. §
Veszélyes árukat szállító járműszerelvény tömegére vonatkozó eltérések
A 23. § (1) bekezdésének b) pontjától eltérően, ha egy szállítmány a veszélyes áruk szállítására vonatkozó törvény (719/1994) hatálya alá tartozik, a járműszerelvény legnagyobb megengedett tömege csak
1) 60 tonna lehet, legalább hét tengellyel;
2) 64 tonna lehet egy legalább háromtengelyes vontatójárműből és egy legalább öttengelyes félpótkocsiból álló szerelvény esetében;
3) 68 tonna lehet,
a) ha a járműszerelvénynek legalább nyolc tengelye, a szerelvényt alkotó vontatójárműnek pedig legalább négy tengelye van; vagy
b) ha a járműszerelvényt alkotó vontatójárműnek legalább három tengelye van, és az adott szerelvényt egy legalább nyolctengelyes gépjármű és két félpótkocsi alkotja.
A legfeljebb nyolctengelyes és legfeljebb 64 tonnás tömegű járműszerelvényeknél a pótkocsi tömege vagy a pótkocsik össztömege legalább 65 %-ának az ikerkerekekkel felszerelt tengelyeket kell terhelnie. E követelmény nem vonatkozik a veszélyes anyagok tartályos szállítására, ha a szállított veszélyes anyag mennyisége 5 tonnánál nagyobb.
A fenti 1) és 2) pont rendelkezései nem vonatkoznak a csomagolt áruk szállítására, ha a szállított veszélyes anyag mennyisége nem haladja meg a szállítóegységenként szállított mennyiségek mentességeire vonatkozó 1) pontban említett törvény által vagy szerint előírt vagy meghatározott határértékeket.

24. §
A jármű, a pótkocsi vagy azok szerelvényének hossza
A jármű hossza nem haladhatja meg a következő értékeket:

	1) autóbusz (M2 és M3 kategória)
	13,50 m

	azonban legalább három tengely esetén
	15,00 m

	azonban csuklós autóbusz esetén
	18,75 m

	azonban, ha a csuklós járműnek egynél több csuklós szakasza van
	25,25 m

	2) egyéb gépjármű
	13,00 m


A pótkocsi hossza nem haladhatja meg a következő értékeket:
	1) a félpótkocsi nyeregcsap függőleges tengelye és a pótkocsi leghátsó pontja közötti távolság
	18,00 m

	22,00 méternél hosszabb járműszerelvényben használt teljes pótkocsi esetén, az elülső tengelyek forgáspontja és a pótkocsi leghátsó pontja közötti távolság
	16,00 m

	a nyeregcsap függőleges tengelye vagy az 1) és 2) pontban említett elülső tengelyek forgáspontja és az érintett ponttól számított bármely pont között, a vonórúd kivételével
	2,04 m

	3) az 1) és 2) pontban említettektől eltérő bármely pótkocsi, a vonórúd kivételével
	12,50 m


A járműszerelvény hossza nem haladhatja meg a következő értékeket:

	1) egy személygépkocsi vagy autóbusz (M kategória) és egy félpótkocsitól eltérő pótkocsi szerelvénye, valamint egy kisteherautó (N1 kategória) és egy félpótkocsitól eltérő pótkocsi szerelvénye 
	18,75 m

	2) egy személygépkocsi (M1 kategória), vagy egy kisteherautó (N1 kategória), vagy egy N2 kategóriájú teherautó és egy félpótkocsi szerelvénye, valamint bármely, az 1), 3), 4) vagy 5) pontban említettektől eltérő járműszerelvény 
	16,50 m

	3) egy N3 kategóriájú teherautó és egy félpótkocsi szerelvénye
	23,00 m

	4) egy az a) pontban említettől eltérő gépjármű és egy középtengelyes pótkocsi szerelvénye 
	20,75 m

	egy a 2), 3) vagy 4) pontban említettektől eltérő teherautó (N2 és N3 kategória) és egy vagy több pótkocsi szerelvénye 
	34,50 m

	amelyből a vontatójármű vezetőfülkéje mögötti rakfelület belső hosszainak összege 
	29,24 m 



Ha az autóbuszra levehető felszerelés, például síbox van felszerelve, az autóbusz és a rögzített felszerelés hosszúsága nem haladhatja meg az ebben a részben előírt méreteket.
A tömegekről és méretekről szóló irányelv 8b. cikkében említett aerodinamikai eszközökkel felszerelt járművek vagy járműszerelvények túlléphetik az ebben a részben előírt méreteket, kivéve a rakfelület belső hosszait, feltéve ha teljesülnek az irányelvben előírt követelmények. A méretek túllépése csak akkor engedélyezett, ha az adott eszközök és a jármű vagy a járműszerelvény hátuljának összekapcsolásához szükséges, és ez nem okozhatja a rakfelület méretének növekedését.
A tömegekről és méretekről szóló irányelv 9a. cikkében említett vezetőfülkékkel felszerelt járművek vagy járműszerelvények túlléphetik az ebben a részben előírt méreteket, kivéve a rakfelület belső hosszait, feltéve ha teljesülnek az irányelvben előírt követelmények. A méretek túllépése nem okozhatja a rakfelület méretének növekedését.
Az ebben a részben előírt méreteket 15 cm-rel lépheti túl a pótkocsi vagy járműszerelvény, amelyet egy 45 láb hosszúságú konténer vagy egy 45 láb hosszúságú cserefelépítmény szállításához használnak egy a tömegekről és méretekről szóló irányelv 2. cikkében említett intermodális szállítás részeként.
Az alábbi esetben az áruszállításhoz használt járművek rakfelülete mögé annak ellenére is lehet járműveket vagy rakodáshoz használt tartozékokat rögzíteni, hogy az adott jármű vagy járműszerelvény túllépi a legnagyobb megengedett hosszúságot:
1) az áruszállításhoz használt terület mérete nem növekszik;
2) nincs túllépve a hosszúságtól eltérő semmilyen más, általánosan engedélyezett méret;
3) nincs túllépve az áruszállításhoz használt jármű szélessége;
4) a jármű, amelyhez az itt említett járművet vagy tartozékot rögzítik, teljesíti a hátsó aláfutásgátló tekintetében előírt vagy meghatározott követelményeket;
5) a lámpák láthatóságára és láthatósági szögére és hátsó rendszámtáblájára vonatkozó követelményeket vagy a jármű saját lámpái és rendszámtáblája, vagy az erre a célra felszerelt kiegészítő lámpák és rendszámtábla teljesítik; és
6) a jármű mögé rögzített jármű vagy tartozék nem jelent veszélyt.

26. §
Járműszerelvények fordulékonysága
A jármű és félpótkocsi alkotta, 16,50 métert meg nem haladó hosszúságú szerelvénynek, a 18,75 métert meg nem haladó hosszúságú teljes pótkocsi vagy középtengelyes pótkocsi és egy jármű alkotta szerelvénynek, valamint a 24. § (5)–(7) bekezdésében említett járműnek vagy szerelvénynek képesnek kell lennie arra, hogy egy 12,50 m sugarú külső és egy 5,30 m sugarú belső koncentrikus kör által határolt területen belül maradva mindkét irányban egy 360 °-os teljes kört tegyen meg. Egy félpótkocsi szerelvény akkor tekinthető úgy, hogy megfelel e követelménynek, ha a nyeregcsap és az önbeálló forgóváz tengelyek középvonala közötti távolság nem nagyobb, mint

ahol L a pótkocsi szélessége.
A jármű és egy vagy két pótkocsi alkotta, 18,75 métert meghaladó hosszúságú szerelvénynek képesnek kell lennie olyan körgyűrűn belül haladni, amelynek külső sugara 12,50 m, belső sugara pedig 2,00 m. Az ilyen járműszerelvényben használt félpótkocsi vagy teljes pótkocsi esetében a nyeregcsap vagy az elülső tengelycsoport forgáspontja és az egytengelyes pótkocsi hátsó tengelye vagy a többtengelyes pótkocsi önbeálló hátsó tengelycsoportjának középvonala közötti távolság nem haladhatja meg a 8,15 métert. Ha egy pótkocsi valamennyi hátsó tengelye kormányzott tengely, vagy ha néhány tengely önbeálló tengely, illetve ha a nyeregszerkezettel felszerelt hátsó tengelyek hátrafelé elmozdíthatók egy második félpótkocsihoz való kapcsolás céljából, akkor a fent említett méretek meghaladhatják az e bekezdésben a fordulékonyságra vonatkozó rendelkezésben előírt méreteket.
A fenti 2. rész rendelkezése helyett, a gépjármű és egy vagy két pótkocsi alkotta, 18,75 métert meghaladó hosszúságú szerelvény, vagy a gépjármű és egy félpótkocsi alkotta, 16,50 métert meghaladó hosszúságú szerelvény képes lehet úgy fordulni, hogy amikor a külső széle 120° -ot fordul egy 12,50 méter külső sugarú kör mentén, addig a szerelvény belső széle egy legalább 4,00 méter sugarú kört ír le. A fordulás megkezdésekor a pótkocsi hátsó sarkai nem mozdulhatnak el 0,80 méternél nagyobb mértékben a külső kör felé. Ha a fent említett pótkocsi oldalirányú mozgása meghaladja a 0,80 métert, a szerelvény belső széle egy 4,00 méternél kisebb sugarú kört írhat le attól a különbségtől függően, amennyivel a hátsó sarok oldalirányú elmozdulása 0,80 méternél kisebb. A szerelvény belső szélének azonban egy legalább 3,7 méter sugarú kört kell leírnia. Szállítás közben vinni kell a jármű és a szerelvény azon műszaki információit, amelyekkel igazolható a fordulékonyságra vonatkozó követelményeknek való megfelelés.
A fenti (1)–(3) bekezdésben említett szerelvény 16,50 méteres és 18,75 méteres mérete nem veszi figyelembe a 24. § (5) és (6) bekezdésében említett méretek túllépését.
Ha egy vagy több nem kormányzott vagy nem önbeálló forgóváz tengelyen van tengelyemelő berendezés, akkor a tengelyemelő berendezések pozícióit – amelyek kis sebességnél javítják a fordulósugarat – figyelembe kell venni az (1)–(3) bekezdésben meghatározott követelmények alkalmazásakor.

27. §
A tömegekre és méretekre vonatkozó előírások alkalmazhatósága egyéb járművekre
A 20–23., 23 a., 24. és 25. §-ban említettektől eltérő járművek és járműszerelvények tömegei és fő méretei – a 27. a. és 28–30. § szerinti eltérések kivételével – a minimálisan eltérő szerkezetű járművekre vonatkozóan a 19 a., 20–23., 23 a., 24., 25. és 27 a. §-ban szereplő rendelkezések hatálya alá tartoznak. A motorkerékpár, segédmotoros kerékpár, háromkerekű motorkerékpár és könnyű négykerekű motorkerékpár fő méreteit azonban a 27 a. § írja elő. A 24. § (3) bekezdésének 1) pontja és 3)–5) pontja azonban nem vonatkozik traktorra és pótkocsira.
A fém lánctalpakkal felszerelt jármű legnagyobb engedélyezett tömege 20 tonna.

32. §
Járműhöz kapcsolható vontatmányok
Egy O1 vagy O2 kategóriás középtengelyes pótkocsi, egy O2 kategóriás félpótkocsi vagy egy O2 kategóriás teljes pótkocsi kapcsolható egy személygépkocsihoz és kisteherautóhoz (M1 és N1 kategória), valamint egy speciális célú járműhöz. Egy személygépkocsihoz vagy kisteherautóhoz kapcsolt félpótkocsi vagy pótkocsi fékrendszerének alkalmasnak kell lennie az összekapcsolásra és meg kell felelnie a pótkocsi első használatba vétele idején vagy azután hatályos műszaki követelményeknek. Egy személygépkocsihoz vagy kisteherautóhoz kapcsolt, 2011. január 1. előtt használatba vett félpótkocsinak vagy pótkocsinak meg kell felelnie a fékrendszerekre vonatkozóan 2011. január 1-jén vagy azután hatályban lévő műszaki követelményeknek.
Egy autóbuszhoz (M2 és M3 kategória) egy középtengelyes pótkocsi vagy kéttengelyes teljes pótkocsi kapcsolható.
Egy teherautóhoz (N2 és N3 kategória) a következők kapcsolhatók:
1) félpótkocsi;
2) középtengelyes pótkocsi;
3) teljes pótkocsi;
4) utánfutó-átalakító, amelyhez egy félpótkocsi van kapcsolva;
5) félpótkocsi, amelyhez egy félpótkocsi van kapcsolva;
6) félpótkocsi, amelyhez egy középtengelyes pótkocsi van kapcsolva;
7) félpótkocsi, amelyhez egy teljes pótkocsi van kapcsolva;
8) félpótkocsi, amelyhez egy utánfutó-átalakító van kapcsolva, amelyhez egy félpótkocsi van kapcsolva;
9) utánfutó-átalakító, amelyhez egy félpótkocsi van kapcsolva, amelyhez egy félpótkocsi van kapcsolva;
10) félpótkocsi, amelyhez egy félpótkocsi van kapcsolva, amelyhez egy félpótkocsi van kapcsolva;
11) félpótkocsi, amelyhez egy félpótkocsi van kapcsolva, amelyhez egy középtengelyes pótkocsi van kapcsolva.
Ha a fenti (3) bekezdésben említett terheletlen járműszerelvény hossza meghaladja a 22,00 métert, a szerelvényt alkotó valamennyi járműnek blokkolásgátló fékrendszerrel kell rendelkeznie.

32 a. §
A vontatmányok kapcsolási tömege
— — — — — — — — — — — — — — — — — — — — — — — — — — — — — —
A félpótkocsi forgóvázát terhelő tömeg a vontatójármű általában engedélyezett tömegének legfeljebb 1,7-szerese lehet.

32 b. §
A járműszerelvények stabilitására vonatkozó követelmény
A fenti 32. § 3) és 7)–11) pontja szerinti, az általában engedélyezett legnagyobb tömeggel terhelt járműszerelvénynek – méreteit tekintve – egyenértékűnek kell lennie azzal a szerelvénnyel, amelynél a függőleges szögbeli eltolódási sebesség legnagyobb növekedési értéke 1,9-szeres és az oldalirányú gyorsulás legnagyobb növekedési értéke 3,95-szörös, amelynek mérése a rakfelület feletti 1,5 méteres magasságban lévő rakomány tömegközéppontjánál és 80 km/h haladási sebesség mellett történik a 14791. számú ISO szabványnak vagy hasonló szimulációnak megfelelő vezetési tesztek során.
Közlekedés során a járművön fel kell tüntetni az előírt műszaki jellemzőket annak igazolására, hogy a jármű megfelel a stabilitásra vonatkozóan az (1) bekezdésben előírt követelménynek.

33. §
Járművek és pótkocsik összekapcsolása
A pótkocsinak a vontatójárműhöz történő kapcsolása során biztosítani kell, hogy:
1) a vontatójármű és a vontatmány szerkezete a szokásos haladási műveletek közben ne érintkezzen egymással;
2) a vezető zavartalan rálátással rendelkezzen a gépjármű és a pótkocsi(k) oldalaira és megfigyelhesse a mögöttük lévő forgalmat;
3) a pótkocsi(k) fékjei és lámpái az előírásoknak megfelelően működjenek;
4) a gépjármű és a pótkocsi(k) légfékjei az előírásoknak megfelelően legyenek egymással kompatibilis módon beállítva.
A fenti (1) bekezdésben előírt rendelkezésen kívül az egy jármű és egy félpótkocsi alkotta, 20,00 métert meghaladó hosszúságú szerelvényen és a 28,00 métert meghaladó hosszúságú egyéb járműszerelvényeken a következők legyenek:
1) közvetett látást biztosító eszközök, amelyekkel a vezető 26. § 2) vagy 3) pontjában említett, mindkét irányú fordulás során teljesen belátja a szerelvény teljes belső oldalát és a szomszédos területet;
2) fejlett vészfékező rendszer és sávelhagyásra figyelmeztető rendszer a vontatójárműben;
3) elektronikus stabilitás-ellenőrzés és elektromos fékvezérlő a szerelvény valamennyi járművében;
4) az egyes tengelyeket és forgóvázakat terhelő tömegre vonatkozó információ kijelzése a vezetőnek; a vontatójármű elülső tengelyére vonatkozó információ csak akkor szükséges, ha a tengely levegőrugózással van ellátva.
A négy- vagy többtengelyes gépjárműveket és az N3G kategóriájú járműveket azonban a fenti (2) bekezdés 2) pontjában említett fejlett vészfékező rendszerrel és sávelhagyásra figyelmeztető rendszerrel, vagy a 3) pontban említett elektronikus stabilitás-ellenőrzéssel kell ellátni. Az egy teherautó és két félpótkocsi alkotta szerelvénynél szintén nincs szükség elektronikus stabilizáló rendszerre.
Közlekedés során a járművön fel kell tüntetni az előírt műszaki jellemzőket annak igazolására, hogy a jármű megfelel a (2) bekezdésben megállapított követelménynek.

36. §
Vontatmányok motorizált munkagépekhez és terepjáró járművekhez kapcsolása
Vontatmány, lakókocsi vagy ezzel egyenértékű vontatott eszköz akkor kapcsolható motorizált munkagéphez, ha a vontatmány a munkagéphez szükséges üzemanyagot és kenőanyagot, valamint a munkával összefüggő berendezést és tartozékokat szállítja. A vontatmány kapcsolt tömege nem haladhatja meg a motorizált munkagép terheletlen tömegét.
A vontatótraktorként használt motorizált munkagép vontatmány(ok)hoz kapcsolható terheletlen vagy terhelt pótkocsik vagy konténerek szállítása céljából, kikötő- vagy terminálterületen történő használat során.
Egy pótkocsi akkor kapcsolható terepjáróhoz, ha kapcsolt tömege legfeljebb 1,5-szerese a terepjáró terheletlen tömegének.

45. §
Áruszállítás
Tilos egy járművet úgy megrakodni, hogy a rakomány oldalirányban túlnyúljon a karosszérián vagy a jármű rakfelületén. Ha járműnek nincs karosszériája, a rakfelületen lévő rakomány legfeljebb 0,35 méterrel lépheti túl a járműnek az elülső tengelynél mért szélességét. Ez a korlátozás azonban hajó szállításánál nem érvényes.
A járművek vagy a járműszerelvények hosszúságára vonatkozó megengedett határértékek mellett a rakomány az elülső részhez képest legfeljebb egy méterre nyúlhat előre, a jármű leghátsó pontjához képest pedig legfeljebb két méterre nyúlhat hátra. Ha azonban a járműszerelvény nem felel meg a fordulékonyságra vonatkozóan a 26. § (1) vagy (2) bekezdésében előírt követelménynek, a rakomány a jármű leghátsó pontjához képest legfeljebb egy méterre nyúlhat hátra. Ugyanakkor a járműn lévő rakomány hátrafelé meghaladhatja a legnagyobb megengedett hosszúságot, ha a járműhöz egy pótkocsi kapcsolódik. Ezenkívül a rakomány a be- és kirakodáshoz kapcsolódó rövid szállítások során is meghaladhatja a vontatójárműre vonatkozó legnagyobb megengedett hosszúságot. A legnagyobb megengedett hosszúság túllépésére vonatkozó követelmény szerint a rakodást oly módon kell elvégezni, hogy az ne járjon annak a veszélyével, hogy a vontatójárművön lévő rakomány nekiütődik a pótkocsinak vagy a pótkocsin lévő rakománynak. Emellett a rakodás módja nem jelenthet veszélyt a közlekedés biztonságára sem.
A személygépkocsi (M1 kategória) tetején szállított áru tömege – a jármű engedélyezett tömegeinek határain belül – nem lehet nagyobb a jármű terheletlen tömegének 10 %-ánál.
Kétkerekes kerékpáron legfeljebb 50 kg tömegű, a legalább háromkerekes kerékpáron pedig 100 kg tömegű áru szállítható. Az áruszállításra szánt kerékpár esetén azonban a személyek és áruk együttes tömege – a gyártó által megengedett össztömegnek megfelelően – nem lehet nagyobb 250 kg-nál, ha az áruszállításra szánt kerékpár és pótkocsijának kormányozhatóságát extra kerekekkel vagy fékezési eszközökkel, illetve egyéb megoldásokkal biztosítja a gyártó.
A 36. § 1) pontjában említett pótkocsival végzett szállítások kivételével a motorizált munkagép kizárólag a munka helyszínén végzett és a munkagép tényleges rendeltetésszerű használatából következő szállításokhoz használható.
Könnyű elektromos jármű esetén a személyek és áruk együttes tömege 250 kg-nál nem nagyobb, a gyártó által feltüntetett legnagyobb engedélyezett tömeg szerinti lehet.
A személyek és áruk együttes tömege nem haladhatja meg a gyártó által feltüntetett legnagyobb engedélyezett tömeget. Egy áruszállításra szánt jármű esetében azonban a személyek és áruk együttes tömege nem lehet nagyobb, mint:
1) 375 kg egy áruszállításra tervezett háromkerekes segédmotoros kerékpár vagy egy áruszállításra tervezett könnyű kvad esetében;
2) 675 kg egy közúti kvad vagy nehéz terepjáró kvad esetében;
3) 1 075 kg egy áruszállító háromkerekű motorkerékpár vagy egy áruszállításra tervezett nehéz kvad esetében.

46. §
A rakomány elhelyezése
A rakománynak konzisztens egységnek kell lennie és a lehető legalacsonyabban kell elhelyezni. A rakomány középpontjának a lehető legalacsonyabban kell lennie és a jármű hosszirányú középvonalához közel kell elhelyezkednie. Az egy jármű és több pótkocsi alkotta szerelvény esetében a rakományt a teljes szerelvényt figyelembe véve az elülső részhez a lehető legközelebb kell elhelyezni. A jármű nem lehet oly módon megterhelve, hogy súlypontja magasabban legyen, mint ahogy az a jármű esetében műszakilag megengedett.
Lehetőség szerint a rakomány a rakfelület elülső részéről legyen megközelíthető. A rakományban lévő éles részeknek hátrafelé kell mutatniuk.
A középtengelyes pótkocsit úgy kell megrakni, hogy a teher lefelé ható erővel nehezedjen a vontatójármű kapcsolókészülékére. A lefelé ható erő legfeljebb 10 %-a lehet a pótkocsi tengelyeit terhelő engedélyezett tömegnek, vagy 1 000 kg tömeggel egyenértékű erő lehet, amelyik kisebb. A lefelé ható erő nem haladhatja meg az összekapcsolt járművekhez vagy a kapcsolókészülékhez engedélyezett erőket.

51 b. §
Hosszú járműszerelvények jelölése
A 15,5 métert meghaladó hosszúságú, egy teherautó és pótkocsi(k) alkotta szerelvénynek olyan figyelmeztető táblával kell rendelkeznie, amely megfelel a legutóbbi módosításokkal módosított 70. számú ENSZ-EGB előírás első változatának. Alternatív megoldásként figyelmeztető táblát lehet a járműszerelvényre erősíteni. Az említett figyelmeztető táblának legalább 0,30 m x 0,80 m méretűnek kell lennie, 25 mm széles, piros fluoreszkáló vagy fényvisszaverő szegélyű sárga fényvisszaverő háttér előtt fekete járműszerelvényt kell ábrázolnia, amely alatt feltüntethető a járműszerelvény hossza.
A fenti (1) bekezdésben előírt rendelkezéseken kívül, a teherautó és félpótkocsi alkotta, 18,75 métert meghaladó hosszúságú járműszerelvénynek és a 25,25 métert meghaladó hosszúságú egyéb járműszerelvénynek a jármű oldalán fényvisszaverő körvonaljelzéssel és opcionálisan az utolsó pótkocsira felszerelt, a 48. számú ENSZ-EGB előírás 6.13. pontjában említett méretjelző lámpával kell rendelkeznie.
A 25,25 métert meghaladó hosszúságú járműszerelvénynek legalább 0,5 m2-es figyelmeztető táblával kell rendelkeznie. A figyelmezető tábla színének és fényvisszaverő jellemzőinek meg kell felelniük a 70. számú ENSZ-EGB előírásnak, és a táblán legalább 200 mm magas nagybetűkkel szerepelnie kell a „PITKÄ” szónak vagy annak svéd vagy angol nyelvű megfelelőjének. A figyelmeztető tábla tartalmazhat a szállítmány hosszúságára vonatkozó egyéb információkat is.

52. §
A méretekre vagy tömegekre vonatkozó rendelkezésektől eltérő járművek és járműkombinációk forgalomba helyezésének jóváhagyása
A Finn Közlekedésbiztonsági Ügynökség egyedi gépjárműre vagy járműszerelvényre vonatkozó mentességet adhat a 20., 21., 23., 23 a., 24–26., 31., 32., 32 a. és 32 b. § rendelkezései alól, ha az új technológia tesztelése és termékfejlesztés céljából vagy más különleges okból szükséges. Ezenkívül a mentesség nem veszélyeztetheti a közlekedésbiztonságot és nem torzíthatja a versenyt. A mentesség határozott időtartamra adható és feltételekhez köthető.

Ez a rendelet 2019. január [x] napján lép hatályba.
A 2019. január [x] napja előtt használatba vett pótkocsik esetében a rendelet 22. §-a 2024. január [x] napjától alkalmazandó.
A rendelet 23. §-ának 1) pontjában szereplő, egy gépjármű és egy félpótkocsi alkotta szerelvény tömegére vonatkozó rendelkezésektől függetlenül az e rendelet hatálybalépésekor a gépjármű és a félpótkocsi tömegére vonatkozóan hatályos rendelkezések 2023. december 31-ig alkalmazhatók az ilyen szerelvényre, ha a pótkocsi használatba vétele 2019. január [x] napja előtt történt.
Ha a pótkocsi használatba vétele 2019. január [x] napja előtt történt, akkor 2024. január [x] napjától kezdve az egy gépjármű és egy vagy több pótkocsi alkotta szerelvénynek meg kell felelnie a rendelet 23. §-ának 3) pontjában szereplő követelményeknek a vontatójármű leghátsó forgóvázát és a pótkocsi elülső forgóvázát terhelő tömegek összegét illetően.
Ha egy járművet a rendelet hatálybalépése előtt érvényes engedélyezett méretek vagy tömegek alapján kivételes terhet szállító járműként helyeztek forgalomba 2019. január [x] napja előtt, akkor ez a jármű a rendelet hatálybalépésekor érvényes rendelkezések szerint használható kivételes teher szállítására.
—————

